
ACTA DE LA SESSIÓ DEL PLE DE L’AJUNTAMENT
	

Identificació de la sessió

Núm.: 8/2016
Caràcter: Extraordinària-Urgent
Dia:   20 de desembre de 2016.   
Hora: 15:00h. 
Lloc:  Sala de sessions de la casa consistorial.
Convocatòria: Primera

Hi assisteixen:

Mar Amorós Mas, Alcaldessa
Gerard Cabré Vaquè, regidor
Lourdes Aluja Mata, regidora
Maria Antònia Cabré Barberà, regidora

Vicente Vayá Morte, Secretari-Interventor del SAM de la Diputació de Tarragona al Servei Municipal

Excusen la seva Assistència:

Francesc Sans Vives, regidor


ORDRE DEL DIA:

1- Pronunciament sobre la Urgència de la Sessió.
2.- Acord d’Acceptació de la petició de l’Ajuntament de Porrera de dissoldre l'agrupació voluntària de Municipis pel sosteniment en comú de la plaça de secretaria intervenció que es troba actualment constituïda entre els ajuntaments de Porrera, Pradell de la Teixeta i La Torre de Fontaubella.



Pradell de la Teixeta a 20 de desembre de 2016
El Secretari-Interventor del SAM al servei municipal
Vicente Vayá Morte



1- PRONUNCIAMENT SOBRE LA URGÈNCIA DE LA SESSIÓ.

Atès el contingut de l'article 98.b) del Decret Legislatiu 2 / 2003, de 28 d'abril, pel qual s'aprova el Text refós de la Llei municipal i de règim local de Catalunya en el qual s'estableix que, "les sessions plenàries s'han de convocar, com a mínim, amb dos dies hàbils d'antelació, llevat de les extraordinàries amb caràcter urgent, la convocatòria de les quals hauran de ser ratificades pel ple ".

Atès que la urgència de la convocatòria ve determinada fonamentalment, per tal de donar sol·lució immediata a la disolució de l’actual agrupació de secretaria amb els Ajuntament de Porrera i la Torre de Fontaubella, es proposa al Ple:

La Ratificació de la urgència de la Convocatòria Extraordinària-Urgent del Ple de l’Ajuntament de Pradell de la Teixeta a data 20 de desembre de 2016 pels motius anteriorment exposats i en compliment del que estableix l'article 98.b) ja citat.

Sotmès a votació, el Ple de l’Ajuntament per unanimitat dels quatre membres assistents, ratifica la urgència de la Convocatòria.

2.- ACORD D’ACCEPTACIÓ DE LA PETICIÓ DE L’AJUNTAMENT DE PORRERA DE DISSOLDRE L'AGRUPACIÓ VOLUNTÀRIA DE MUNICIPIS PEL SOSTENIMENT EN COMÚ DE LA PLAÇA DE SECRETARIA INTERVENCIÓ QUE ES TROBA ACTUALMENT CONSTITUÏDA ENTRE ELS AJUNTAMENTS DE PORRERA, PRADELL DE LA TEIXETA I LA TORRE DE FONTAUBELLA.

ANTECEDENTS

Atès que en data 13 de desembre de 2016 el Ple de l’Ajuntament de Porrera, capçalera de l'Agrupació voluntària de Municipis pel sosteniment en comú de la plaça de secretaria intervenció que està actualment constituïda juntament amb els municipis de Pradell de la Teixeta i La Torre de Fontaubella, va acordar:

1r. La dissolució de l'agrupació voluntària de Municipis pel sosteniment en comú de la plaça de secretaria intervenció que es troba actualment constituïda entre els ajuntaments de Porrera, Pradell de la Teixeta i La Torre de Fontaubella.

2n. Comunicar aquest acord a les altres entitats integrants de l’agrupació perquè en preguin coneixement i, en el termini d’un mes des de la recepció del mateix, manifestin el que considerin convenient.

3r. Si es presenten al·legacions les resoldrà l'Ajuntament de Porrera, i aprovarà el manteniment del lloc de Secretaria intervenció en l’Ajuntament de Porrera, pels motius exposats i adscriurà el funcionari habilitat nacional que exerceix aquest lloc en l’agrupació a l’Ajuntament de Porrera.

4rt. Sotmetre l’expedient, una vegada cadascun dels ajuntaments hagi adoptat l’acord inicial, a informació pública per un termini d’un mes, mitjançant una publicació en el Butlletí Oficial de la Província de Tarragona i en el taulell d’edictes dels respectius ajuntaments.

5è. En el cas que no es presenti cap reclamació o suggeriment, s’entendrà definitivament aprovat l’acord fins llavors provisional, extenent-se per la secretaria intervenció de l'agrupació el certificat que acrediti l’elevació a definitiva de l’aprovació inicial. L’acord d’aprovació es publicarà per a general coneixement en el tauler d’anuncis de l’Ajuntament i en el Butlletí Oficial de la Província, en compliment de l’article 70.2 de la Llei 7/1985, de 2 d’abril, de bases de règim local, i es trametrà a l’Administració de l’Estat i a la Generalitat de Catalunya en el termini dels sis dies posteriors a l’adopció d’aquest acord còpia o extracte comprensiu del mateix.

6è. Remetre l'expedient a la Diputació de Tarragona per a l'emissió del preceptiu informe d'acord amb el que es disposa en l'article 3.b) del Reial decret 1732/1994, de 29 de juliol, sobre provisió de llocs de treball reservats a funcionaris d'Administració Local amb habilitació de caràcter nacional.

Setè. Fet això, remetre tota la documentació al departament de Governació per al seu coneixement i tramitació escaient, així com que faculti el sr. Alcalde de l'Ajuntament de Porrera, capçalera de l'agrupació, per a la signatura de qualsevol document que se’n derivi del present acord.

Per tal que aquest ajuntament adopti, si així ho considerem pertinent, l’acord de dissolució de l'agrupació voluntària de Municipis pel sosteniment en comú de la plaça de secretaria intervenció que es troba actualment constituïda entre els ajuntaments de Porrera, Pradell de la Teixeta i La Torre de Fontaubella.

La fonamentació del mencionat acord, que consta en l'expedient, es considera suficient per tal de procedir a la seva aprovació i tramitació del mateix.

FONAMENTS DE DRET

Atès que els motius exposats per l’ajuntament de Porrera es consideren correctes i suficients per dissoldre l'agrupació voluntària de Municipis pel sosteniment en comú de la plaça de secretaria intervenció que es troba actualment constituïda entre els ajuntaments de Porrera, Pradell de la Teixeta i La Torre de Fontaubella, per quant la major exigència del servei de secretaria intervenció reclama una presència major del seu secretari en aquell ajuntament.

ACORD

Per tot això, el Ple de l'Ajuntament de Pradell de la Teixeta, amb el quòrum de la unanimitat del nombre legal de membres de la Corporació aprova:

1r. Acceptar la petició de l’Ajuntament de Porrera de dissoldre l'agrupació voluntària de Municipis pel sosteniment en comú de la plaça de secretaria intervenció que es troba actualment constituïda entre els ajuntaments de Porrera, Pradell de la Teixeta i La Torre de Fontaubella i en conseqüència no presentar al·legacions a la tramitació de l’expedient. 

2n. Realitzar les gestions oportunes per tal d’iniciar al mateix temps la constitució de la nova agrupació pel sosteniment en comú de la plaça de secretaria intervenció amb l’Ajuntament de La Torre de Fontaubella

3r. Notificar aquest acord a l’Ajuntament de Porrera, capçalera de l'agrupació, per tal que continuï amb la seva tramitació, així com a l’Ajuntament de la Torre de Fontaubella, i facultar al Sr. Alcalde per la signatura de qualsevol document que se’n derivi del present acord.

Sotmesa a votació la proposta d’acord, resulta aprovat per UNANIMITAT dels quatre membres assistents.

I no havent-hi més assumptes a tractar, la senyora Alcaldessa, aixeca la sessió a les quinze hores i quinze minuts, de la qual com a Secretari, estenc aquesta acta.

AJUNTAMENT DE PRADELL DE LA TEIXETA
 Carrer de Dalt, 19. 43774. Pradell de la Teixeta -   977828004 - Fax: 977828200 - C/el: aj.pradell@altanet.org
www.pradelldelateixeta.cat

